12 iyulda Polshada prezident saylovlarining hal qiluvchi 2-bosqichi bo‘lib o‘tmoqda. Unda avvalgi bosqichda eng ko‘p ovoz to‘plagan nomzodlar – amaldagi prezident Anjyey Duda va poytaxt Varshava meri Rafal Tshaskovskiy ishtirok etmoqda. Foto: Jakub Wlodek / Agencja Gazeta / Reuters Ovoz berishdan oldin ularning g‘alaba qozonishga imkoniyatlari deyarli teng baholangan. 2-bosqichda g‘alaba qozonish uchun nomzod raqibidan ko‘proq ovoz to‘plashi kifoya qiladi. 28 iyunda o‘tgan 1-bosqichda nomzodlardan birortasi g‘alaba uchun zarur bo‘lgan 50 foizdan ko‘proq ovoz yig‘a olmagan: Dudaga 43,50 foiz ovoz, Tshaskovskiyga 30,46 foiz ovoz berilgan. 2-bosqich oldidan o‘tkazilgan tadqiqotga ko‘ra, Dudaga saylovchilarning 45,9 foizi, uning raqibiga 46,4 foizi ovoz berishga tayyorligini bildirgan.